Srijeda 29.4.2020.

**HRVATSKI JEZIK**

**IZGOVOR I PISANJE Č,Ć, DŽ, Đ, LJ, NJ, IJE I JE**

Sada kad si ponovio/ponovila koje se riječi kako pišu, tvoj je zadatak da prepišeš

tekst pisanim slovima u bilježnicu.

Kada to napraviš, poslikaj svoj rad i pošalji mi na pregled.

**Iz ovoga ćeš dobiti ocjenu pa te molim da ovo napišeš samostalno, provjeri nekoliko puta i piši uredno.**

Pripazi na pisanje velikog i malog početnog slova, pisanje riječi sa skupovima ije i je, te glasovima č i ć.

*U riječima gdje nedostaju znakovi dodaj kvačicu za č ili crticu za ć, a tamo gdje imaš ponuđene dvije opcije odaberi onu točnu.*

 **OVOGA LJETA....**

 OVOGA CU LJETA POSJETITI SVOG PRIJATELJA BRANIMIRA NA OTOKU CRESU. ODAVNO TAMO NISAM BIO PA SE VEOMA VESELIM.

 ZIVI U MARTICEVOJ ULICI. IMA KUCU NA TRI KATA. JA CU SPAVATI NA TRECEM KATU SA SVOJIM RODITELJIMA LIDIJOM I SLAVKOM.

PROVODIT CEMO MNOGO VREMENA SKUPA. OSMISLIO SAM CIJELI/CJELI PLAN. UJUTRO CEMO DORUCKOVATI CASU MLIJEKA/MLJEKA I PECENA JAJA. ZA RUCAK CEMO IMATI RIBU KOJU CE ULOVITI SUSIJED/SUSJED ĐURO, A ZA VECERU ZDJELU/ZDIJELU VOCA.

POKAZAT CE NAM MJESTA BELI, IVANJE, MERAG I VALUN KOJA SE NALAZE NA TOM OTOKU. KAO I UVJEK/UVIJEK KAD SMO NA MORU, OBAVEZNO CEMO SE KUPATI. NE SMIJEM ZABORAVITI PONIJETI/PONJETI KUPACE GACE.

SIGURAN SAM DA CU TOKOM LJETOVANJA UPOZNATI MNOGU DJECU/DIJECU TE PRONACI NOVE PRIJATELJE. NAJVISE VOLIM MORSKI JUTARNJI PIJEV/PJEV PTICA. BRANIMIR MI JE REKAO DA OVE GODINE IMAJU JAKO LJEPO/LIJEPO CVJECE/CVIJECE U SVOM VRTU, SIGURNO ODLICNO MIRISE.

 JOS SAMO 2 MJESECA/MIJESECA I KRECE MOJA AVANTURA. JEDVA CEKAM!

**PRILAGOĐENI PROGRAM – MARIN –** izvršava navedeni zadatak.

**MATEMATIKA**

**PISANO DIJELJENJE (240:20) – obrada**

Danas idemo dalje, naučit ćeš kako dijeliti troznamenkasti broj sa dvoznamenkastim brojem.

Otvori udžbenik na 116.strani, riješi pod ZNAM (rješenja su 120, 130, 120, 315, 60, 65, 6, 90), a zatim pročitaj postupak djeljenja.

Nakon toga, pogledaj video u kojem učiteljica objašnjava postupak.

Sat Matematike kreće na 46:20.

<https://www.youtube.com/watch?v=PErMIv98udI&t=2366s>

Kada si shvatio/shvatila postupak riješi udžbenik na 117.strani i zbirku na 103.strani.

**PRILAGOĐENI PROGRAM – MARIN** – prepiši zadatke, riješi i pošalji mi na pregled.







**PRIRODA I DRUŠTVO**

**ŠUMA, BILJKE U ŠUMI –obrada**

Danas ćeš saznati još neke zanimljive informacije o biljkama u šumi.

Otvori udžbenik na 42.strani, pročitaj tekst i pogledaj sličice.

Nakon toga, pogledaj sat Prirode i društva koji počinje na 24.minuti.

<https://www.youtube.com/watch?v=G2PwBWWUCpI>

Nakon što si naučio/naučila nešto novo, prepiši plan ploče i riješi radnu bilježnicu od 64. do 67.strane (3.zadatak nije obavezan).

|  |
| --- |
| Školski rad 29.4.2020.**BILJKE U ŠUMI****Listopadna šuma** hrast, bukva, lipa**Miješana šuma** najčešće bukva i jela**Vazdazelena šuma** jela, smreka, bor |

**PRILAGOĐENI PROGRAM – MARIN** – pročitaj u svom udžbeniku istu nastavnu jedinicu, riješi zadatke i prepiši plan ploče.

**LIKOVNA KULTURA**

**Ovisnost oblika i prostora - ambalaža (omot) proizvoda**

Danas će ti trebati neka kutijica (od čaja, nekih keksi ili slično), kolaž papir (ili neki stari časopisi) i flomasteri.

Razmisli, čemu služi npr.čajnik? Od čega se sastoji? Jesu li svi čajnici jednaki? Zasigurno nisu, no zajedničko im je da svi imaju poklopac i ručku. Pogledaj dva primjera.



Ja sam za primjer dala čajnik, no svaki predmet ima svoju namjenu.

Oblikovanje upotrebnih predmeta naziva se **dizajn.** Dizajn nije umjetnost, već ga nazivamo primijenjenom umjetnosti. Umjetničko djelo nema upotrebnu vrijednost pa ga umjetnik može oblikovati kako god želi; dizajner mora upotrebni predmet oblikovati kako bi što bolje ispunjavao svoju funkciju.

Isto tako, neka čokolada, čaj, keksi, ili neke igrice imaju svoj omot i različito su dizajnirane. Kada bi ti imao neki svoj proizvod, kako bi ga dizajnirao i nazvao?

*Možda Marko – čajni kolačići? Karlo – voćni keksi? Vjeko – četkica za zube? Donna – set za šminkanje? Marin – čokoladno mlijeko? ☺*

Tvoj je današnji zadatak da dizajniraš omot za neki svoj proizvod koji ćeš nazvati svojim imenom. Izgled će ovisiti o njegovoj namjeni.

 Kutijicu prvo omotaj nekom bojom iz kolaža ili ukrasi koristeći kolaž iz časopisa (preporučam površine gdje su čiste boje da ti ne bude prešareno), a zatim na njoj nacrtaj svoj proizvod, napiši njegovo ime.

Zamisli da će se tvoj proizvod naći u trgovinama te se potrudi da što kreativnije napraviš dizajn svog predmeta kako bi ga što više prodao! ☺

**Ovaj rad je za ocjenu pa te molim da mi ga pošalješ do petka.**

**SAT RAZREDNIKA**

Za današnji sat razrednika, molim te da riješiš upitnik na sljedećoj poveznici kako bi mogli vidjeti kako su učenici zadovoljni ovakvim načinom nastave. ☺

Upitnik je anoniman.

<https://docs.google.com/forms/d/e/1FAIpQLScNtqpRVecEbZOljZ6wwzqFPsC2ylpANg4YzKopxfMykDDOEg/viewform>